
A szolgák kötelessége

· Luk. 17,7-10.

I.  A példázat történeti része

1. Kiket szólít meg Jézus ezzel a példázatával, és mi a jellegzetessége, ahogy bevezeti és elmondja a példatörténetet?

2. Milyen különlegességet fedezhetünk fel a történetben szereplő szolgával kapcsolatban, a szolgai helyzetében és körülményeiben?

3. Mit jelent Jézus elbeszélésében az, hogy „felövezvén magadat, szolgálj nékem”, mire vonatkozik ez, hogyan övezheti fel magát egy szolga?

4. A történet elbeszélése közben milyen képváltás történik, mi volt a célja Jézusnak ezzel a fordulattal?

II. Isten szolgálatában

5. Hány részre tagolja fel Jézus az Isten szolgálatában álló tanítványok munkáját, amit az Uruk szolgálatában végezhetnek?

6. Mi a véleményünk arról a tanítványról, aki Jézus szolgálatában csupán parancsokat teljesít?

7. Hogyan minősíti Jézus azokat a tanítványokat, akik csak a köteles részt végzik el Uruk szolgálatában?

8. Hogyan kellene végezni munkájukat azoknak, akik Isten szolgálatában nem csupán parancsra mozdulnak meg, és nem kötelességet akarnak teljesíteni?

9. Mit gondolsz arról, hogy a példázatbeli szolgának szüntelen végezni kell a munkáját, amikor az egyik helyen befejezi, a másikon már kezdenie is kell?

III. A szolgálat jutalma

10. Noha ebben a példázatban nem tér ki Jézus a szolgák jutalmazásának kérdésre, de azért ez mégis be fog következni, ( milyen jutalomra számíthatnak a különböző hozzáállású szolgák?

11. Milyen különös párhuzamot találunk az Isten szolgálatában álló emberek hozzáállásában és a jutalmazásuk vonatkozásában?

